**OIKAISUVAATIMUSOHJEET**

**Oikaisuviranomainen**

Tähän päätökseen ei saa Puolustusvoimista annetun lain (11.5.2007/551) 14§:n nojalla hakea muutosta valittamalla. Tähän päätökseen tyytymätön voi vaatia kirjallisesti oikaisua Karjalan prikaatilta.

**Oikaisuaika**

Oikaisuvaatimus on tehtävä 30 päivän kuluessa siitä, kun päätös oikaisuvaatimusohjeineen on annettu

vastaanottajalle tiedoksi. Oikaisuvaatimusaikaa laskettaessa tiedoksisaantipäivää ei oteta lukuun. Jos

oikaisuvaatimuksen tekemiselle varatun ajan viimeinen päivä on pyhäpäivä, lauantai, itsenäisyyspäivä,

vapunpäivä, jouluaatto tai juhannusaatto, oikaisuvaatimuksen voi tehdä vielä seuraavana arkipäivänä.

Vastaanottajan katsotaan saaneen asiasta tiedon seitsemäntenä päivänä yleistiedoksiannon julkaisemisajankohdasta viranomaisen verkkosivulla, jollei muuta näytetä.

**Oikaisuvaatimuksen sisältö**

Oikaisuvaatimuksessa on ilmoitettava:

- oikaisuvaatimuksen tekijän nimi ja kotikunta

- päätös, johon vaaditaan oikaisua, miltä kohdin päätökseen vaaditaan oikaisua, mitä muutoksia siihen

vaaditaan tehtäväksi ja millä perusteilla muutosta vaaditaan sekä

- postiosoite ja puhelinnumero, joihin asiaa koskevat ilmoitukset oikaisuvaatimuksen tekijälle voidaan

toimittaa

Jos oikaisuvaatimuksen tekijän puhevaltaa käyttää hänen laillinen edustajansa tai asiamiehensä tai jos

oikaisuvaatimuksen laatijana on joku muu henkilö, oikaisuvaatimuksessa on ilmoitettava myös tämän nimi

ja kotikunta.

Oikaisuvaatimuksen tekijän, hänen laillisen edustajansa tai asiamiehensä on allekirjoitettava valituskirjelmä.

**Oikaisuvaatimuksen liitteet**

Oikaisuvaatimukseen on liitettävä:

- päätös, johon oikaisua haetaan, alkuperäisenä tai jäljennöksenä

- todistus siitä, minä päivänä päätös on annettu tiedoksi, tai muu selvitys määräajan alkamisajankohdasta

- asiamiehen valtakirja ja

- asiakirjat, joihin oikaisuvaatimuksen tekijä vetoaa vaatimuksensa tueksi, jollei niitä ole jo aikaisemmin toimitettu viranomaiselle.

**Oikaisuvaatimuksen toimittaminen perille**

Oikaisuvaatimus toimitetaan Karjalan prikaatille. Oikaisuvaatimuksen voi toimittaa henkilökohtaisesti tai asiamiehen välityksellä. Sen voi omalla vastuullaan lähettää myös postitse, sähköisesti tai lähetin välityksellä. Oikaisuvaatimuksen on oltava perillä päätöksen tehneellä viranomaisella viimeistään määräajan viimeisenä päivänä ennen viranomaisen aukiolojen päättymistä.

Karjalan prikaati

PL5, 46141 Vekaranjärvi

Varuskuntatie 230, Vekaranjärvi (Kouvola)

+358299 800 (vaihde)

kirjaamo.karpr@mil.fi